## Pravilnik o uvjetima za ovlašćivanje ovlaštenih mjeriteljskih laboratorija za ovjeravanje i ugradnju uređaja za nadzor rada vozača i kretanja vozila u cestovnom prometu

### NN 22/1995 (31.3.1995.), Pravilnik o uvjetima za ovlašćivanje ovlaštenih mjeriteljskih laboratorija za ovjeravanje i ugradnju uređaja za nadzor rada vozača i kretanja vozila u cestovnom prometu

# DRŽAVNI ZAVOD ZA NORMIZACIJU I MJERITELJSTVO

Na temelju članka 14. Zakona o mjeriteljskoj djelatnosti ("Narodne
novine", br. 11/94) ravnatelj Državnog zavoda za normizaciju i mjeriteljstvo
donosi

## Pravilnik

### o uvjetima za ovlašćivanje ovlaštenih mjeriteljskih laboratorija za ovjeravanje i ugradnju uređaja za nadzor rada vozača i kretanja vozila u cestovnom prometu

Članak 1.

Ovim se pravilnikom propisuju uvjeti kojima moraju udovoljavati ovlašteni
mjeriteljski laboratoriji (u daljem tekstu: "laboratorij") za
ovjeravanje i ugradnju uređaja za nadzor rada vozača i kretanja vozila
u cestovnom prometu (u daljem tekstu: "nadzorni uređaj") kao
i rok važenja ovlaštenja.

Članak 2.

Laboratorij za ovjeravanje i ugradnju nadzornih uređaja mora udovoljavati
općim i posebnim uvjetima

Članak 3.

Opći uvjeti kojima mora udovoljavati laboratorij određeni su normom
EN 45001, a primjenjuju se na: 1. djelatnike laboratorija koji obavljaju
poslove ovjeravanja i ugradnje nadzornih uređaja, 2. održavanje radnog
prostora i opreme za poslove ovjeravanja i ugradnje nadzornih uređaja,
3. dokumentiranost metoda i postupaka ispitivanja, ovjeravanja i ugradnje
nadzornih uređaja, 4. prihvaćanje obveza određenih normom te suradnju s
naručiteljima usluga.

Članak 4.

Posebni uvjeti kojima mora udovoljavati loboratorij utvrđuju se glede
stupnja stručne spreme i broja djelatnika koji obavljaju poslove ovjeravanja
i ugradnje nadzornih uređaja, metoda i postupaka ispitivanja, ovjeravanja
i ugradnje nadzornih uređaja, opreme te radnog prostora.

Članak 5.

I.aboratorij mora imati najmanje 2 (dva) djelatnika koji obavljaju poslove
ovjeravanja i ugradnje nadzornih uređaja. Djelatnici iz stavka 1. ovog
članka moraju imati najmanje srednju stručnu spremu strojarskog, elektrotehničkog
ili prometnog smjera ili VKV tehničke struke. Djelatnici iz stavka 1. ovog
članka moraju biti stručno osposobljeni za ovjeravanje i ugradnju nadzornih
uređaja od proizvođača nadzornih uređaja ili od njih ovlaštene ustanove.

Članak 6.

Laboratorij mora upotrebljavati metode i postupke ispitivanja, ovjeravanja
i ugradnje nadzornog uređaja koje je odobrio ravnatelj Državnog zavoda
za normizaciju i mjeriteljstvo.

Članak 7.

Oprema koju laboratorij mora imati je:

1. kanal, navoz ili dizalicu primjerene za vozila u koja se ugrađuju
nadzorni uređaji ili ih može uzeti na stalno korištenje temeljem ugovora,

2. odgovarajuči mjerni valjci ili mjerni put duljine najmanje 40 metara,
odnosno 20 metara s korekturnom mjernom letvom kod ispitivanja elektroničkim
mjeračem prijenošnog omjeravozila, a koji se nalazi van javne prometne
površine, ili ih može uzeti na stalno korištenje temeljem ugovora,

3 ispitni uređaji za provjeru mjerila linearne brzine i duljine prijeđenog
puta u nadzornom uređaju,

4. odgovarajuči mjerač prijenosnog omjera vozila,

5. povećalo s testnom šablonom za zapisne listove, 6. ispitni uređaj
za provjeru mjerila vremena (sat) u nadzornom uređaju,

7. kontrolne šablone,

8. oprema za plombiranje i žigosanje, uređaj za pumpanje guma s odgovarajučim
tlakomjerom, 10. alat i ostali ispitni uređaji prema uputama proizvođača
nadzornog uređaja.

Članak 8.

Ispitni uređaji iz članka 7. točka 3. ovog pravilnika moraju imatl standardnu
nesigurost najmanje tri puta manju od dopuštene pogreške mjerila linerane
brzine i duljine prijeđenog puta u nadzornom uređaju.

Članak 9.

Ispitni uređaj iz članka 7. točka 6. ovog pravilnika mora imati standardnu
nesigurnosti najmanje pet puta manje od dopuštene pogreške mjerila vremena
(sat) u nadzornom uređaju.

Članak 10.

Laboratorij mora imati radni prostor za ispitivanje nadzornih uređaja
koji je: 1. izgrađen u skladu s propisanim tehničkim normativima i uvjetima
higijensko-tehničke zaštite, 3. zaštićen od vibracija, prodiranja prašine,
vodene pare, agresivnih plinova i sl., 4. zaštićen od djelovanja vanjskih
elektromagnetskih polja i drugih zračenja;

Članak 11.

Radni prostor za ispitivanje nadzornih uređaja mora imati: 1. mogućnost
održavanja temperature: 22 +- 2 C, 2. napon napajanja ispitnih uređaja:
220 V +- 10%, 3. učestalost napona napajanja ispitnih uređaja: 50 Hz+-
10%, 4. napon napajanja nadzornih uređaja: 12(24)V+- 10% odnosno nazivna
vrijednost +- 10%.

Članak 12.

U radnom prostoru za ispitivanje nadzornih uređaja može se nalaziti
samo oprema koja se koristi za ispitivanje nadzornih uređaja i koja mora
biti raspoređena tako da nije izložena izravnom utjecaju sunca i izvorima
grijanja.

Članak 13.

U radnom prostoru ze ispitivanje nadzornih uređaja ne mogu se držati
predmeti koji bi ometali normalno ispitivanje nadzornih uređaja.

Članak 14.

Važenje ovlaštenja danog laboratoriju vrijedi 3 (tri) godine.

Članak 15.

Ovlašteni laboratoriji u smislu odredaba Pravilnika o metrološkim uvjetima
za pregled kronotahografa ("Narodne novine", br. 53/91) mogu
ovjeravati i ugrađivati nadzorne uređaje do 31. prosinca 1995.

Članak 16.

Danom stupanja na snagu ovoga pravilnika prestaje važiti Pravilnik o
uvjetima osnivanja laboratorija za pregled kronotahografa ("Narodne
novine", br. 53/91).

Članak 17.

Ovaj pravilnik stupa na snagu osmog dana od dana objavljivanja u "Narodnim
novinama".

Klasa: 011-02/95-03/2

Urbroj: 558-03/1-95/1

Zagreb, 20. ožujka 1995.

Ravnatelj Državnog zavoda za normizaciju i mjeriteljstvo

**dr. Jakša Topić,** v. r.

Pravilnik, NN 22/1995-454